ປະເທດໄທ (ຄຳເຄົ້າ: ປເທສໄທຍ໌, ໄທ: ประเทศไทย) ຫຼື ຣາຊະອານາຈັກໄທ (ຄຳເຄົ້າ: ຣາຊອານາຈັກຣໄທຍ໌, ໄທ: ราชอาณาจักรไทย, ອັງກິດ: Kingdom of Thailand) ແມ່ນຣັດຊາດອັນຕັ້ງຢູ່ເທິງຄາບສະໝຸດອິນໂດຈີນແລະມະລາຢູ ໃນພາກພື້ນອາຊີຕາເວັນອອກສຽງໃຕ້ ມີພົນແດນດ້ານຕາເວັນອອກກັບປະເທດລາວແລະປະເທດກຳປູເຈຍ ທິດໃຕ້ເປັນແດນຕໍ່ແດນປະເທດມາເລເຊຍແລະອ່າວໄທ ທິດຕາເວັນຕົກຕິດທະເລອັນດາມັນແລະປະເທດພະມ້າແລະທິດເໜືອຕິດປະເທດພະມ້າແລະລາວ ມີແມ່ນ້ຳຂອງກັ້ນເປັນບາງຣະຍະ ມີສູນກາງການບໍຣິຫານຣາຊະການແຜ່ນດິນຢູ່ທີ່ບາງກອກແລະການປົກຄອງສ່ວນພາກພື້ນ ຈັດຣະບຽບເປັນ76 ຈັງຫວັດ ແມ້ນຈະມີຣະບອບຣາຊາທິປະໄຕພາຍໃຕ້ຣັດຖະທຳມະນູນແລະປະຊາທິປະໄຕຣະບົບຣັດຖະສະພາ ໃນ ພ.ສ. 2475 ແຕ່ກອງທັບຍັງມີບົດບາດໃນການເມືອງ ຫຼ້າສຸດ ເກີດຣັດຖະປະຫານ ເມື່ອວັນທີ່ 22 ພຶດສະພາ ພ.ສ. 2557 ແລະປະເທດໄທປົກຄອງແບບຜະເດັດການທະຫານ